Szerződés

amely létrejött egyrészről **Telki Község Önkormányzata** ( székhely:2089 Telki, Petőfi Sándor utca 1. adószám: 15734862-2-13, képviseli: Deltai Károly polgármester), mint megrendelő - a továbbiakban **Megrendelő,**

másrészről Telki község Képviselő-testülete által kiírt pályázat nyertese:

|  |
| --- |
|  |
| Székhelye: |
| Adószáma: | Cégjegyzékszáma: |
| Bankszámlaszáma: | Bank: |

mint vállalkozó - a továbbiakban Vállalkozó - között alulírott napon és helyen az alábbi feltételekkel:

1. A Megrendelő megrendeli, a Vállalkozó elvállalja Telki Község területén önkormányzati tulajdonú extenzív és intenzív valamint a Telki Óvodák zöldterületeinek gondozási munkáinak elvégzését.

 Az extenzív fenntartási munkák helye: Telki közigazgatási területén a Telki Önkormányzat tulajdonában lévő kijelölt zöldterületek és parkok a szerződés melléklete szerint.

 Az intenzív fenntartási munkák helye: Telki közigazgatási területén az önkormányzat tulajdonában lévő kijelölt parkok, játszóterek, intézményterületek a szerződés melléklete szerint.

Telki Óvodákban elvégzendő zöldterület gondozási munkák helye: 2089 Telki, Harangvirág utca 3., és Tengelice utca 3.

2. Vállalkozó a vonatkozó előírások (Műszaki Előírások), valamint a feladatellátásra kiírt pályázatra benyújtott ajánlat, valamint a megajánlott tételes egységárajánlat – melyek a szerződés elválaszthatatlan, szerves részét képezik – alapján köteles az 1. pontban megjelölt munkákat elvégezni.

3. A munkálatok kezdete, a munkaterület átadása: 2019. 03. 15.

3.1. Megrendelő köteles a munkaterületet a fenntartási és gondozási munkákra alkalmas állapotban a Vállalkozónak átadni.

4. A munkálatok elvégzésének befejezési határideje:

|  |  |  |
| --- | --- | --- |
| **2020.** (év) | **03.** (hónap)  | **15.** (nap) |

4.1. Részhatáridők éves bontásban:

|  |  |  |
| --- | --- | --- |
| **2019.** (év) | **09.** (hónap)  | **15.** (nap) |

 1. évi rész-teljesítés:

|  |  |  |
| --- | --- | --- |
| **2019.** (év) | **12.** (hónap)  | **31.** (nap) |
| **2020.** (év) | **03.** (hónap)  | **15.** (nap) |

 1. évi teljesítés:

2. évi teljesítés:

4.2. A fenntartási munkálatok befejezésekor a szerződő felek műszaki átadás-átvételi eljárást folytatnak le, melyről jegyzőkönyvet készítenek.

4.3. Megrendelő előteljesítést nem fogad el.

5.) A mindenkori érvényes önkormányzati költségvetésben rögzítésre kerülő keretösszegek figyelembevételével, tételes felmérés alapján történik az elszámolás.

A munka ellenértékeként megadott rögzített egységár tartalmát (munkanemek szerinti bontásban) a pályázati felhívás műszaki leírása és a költségvetés részletezi.

6.) Fizetési feltételek:

A megrendelő az éves gondozási díjat 3 részletben fizeti meg a vállalkozónak. Az első részszámla szeptember 15-én, a második résszámla december 31-én, az éves végszámla pedig legkésőbb március 1-én állítható ki az addig elvégzett munkákról elkészített tételes kimutatása alapján. A vállalkozó az elvégzett munkákról napi rendszerességgel munkanaplót készít, melyet a hivatal illetékes munkatársai vagy a közterület-felügyelő bármikor ellenőrizhet.

A Megrendelő a Ptk. 6:130 § (1)-(2) foglaltak szerint, a számla kézhezvételétől számított 30 napon belül a köteles a számla összegét átutalással a Vállalkozó

|  |
| --- |
|  vezetett |
|  |

számú bankszámlájára átutalni.

6.1. Vállalkozó számláját 3 példányban – a számlában külön megbontva az extenzív, az intenzív munkákat és a Telki Óvodákban elvégzendő zöldterület gondozási munkákat - a Megrendelő képviselője által aláírtan nyújthatja be, teljesítési igazolással együtt (mellékelve). A teljesítési igazolás a tényleges műszaki teljesítéseket tartalmazza munkanemenként, a nyertes ajánlatban szereplő és szerződött egységáron elszámolva.

6.2. A számla elismerésének feltétele, hogy

– évenkénti végszámla esetén a sikeres műszaki átadás feltétele – a pályázat Műszaki leírásában leírtak szerint - teljesüljön.

6.3. A megrendelő 60 napi késedelmet követően jogosult a szerződéstől egyoldalúan elállni.

Nem számít azonban késedelmes teljesítésnek, ha Vállalkozó az időjárás akadályoztatása esetén nem tudja elvégezni határidőre a munkát, ez esetben az akadályozó napokkal a határidő módosul.

6.4. A Vállalkozó nem fizethet, illetve számolhat el a szerződés teljesítésével összefüggésben olyan költségeket, melyek a Kbt. 62. § (1) bekezdés *k)* pont ka) – kb) alpontja szerinti feltételeknek nem megfelelő társaság tekintetében merülnek fel, és melyek a nyertes ajánlattevő adóköteles jövedelmének csökkentésére alkalmasak.

6.5. A Vállalkozó köteles a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé tenni és a Kbt. 143. § (3) bekezdés szerinti ügyletekről az ajánlatkérőt haladéktalanul értesíteni.

6.6. A Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha

*a)* a Vállalkozóban közvetetten vagy közvetlenül 25 %-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés *k)* pont kb) alpontjában meghatározott feltétel.

*b)* a Vállalkozó közvetetten vagy közvetlenül 25 %-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés *k)* pont kb) alpontjában meghatározott feltétel.

Az előzőek szerinti felmondás esetén a Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

7.) A Vállalkozó köteles a vízórákat Megrendelő kérésére időszakonként leolvasni és az adatokat Megrendelő felé szolgáltatni, valamint a téli fagyok beállta előtt a kezelésében lévő vízcsapokat az elfagyás elkerülése érdekében elzárni.

A vízdíj nem képezi szerződés tárgyát, ezt az Önkormányzat közvetlenül fizeti a szolgáltatónak.

8.) Vállalkozó a fenntartási munkálatokat első osztályú (I. o.) minőségben vállalja, valamint a vonatkozó szabványok és műszaki előírások mértékadó előírásai szerinti legmagasabb minőségi szinthez tartozó teljesítést garantál. Vállalkozó az általa végzett fenntartási munkákért a jogszabályban meghatározottak szerint garanciát vállal.

 Vállalkozó tudomásul veszi, hogy a Telki Óvoda két telephelye és környezete, valamint az intenzív területek közül a játszótereknél és azok közvetlen környezetében gyom irtószert nem lehet alkalmazni.

8.1.) Amennyiben a munkavégzés minősége nem megfelelő, a Megrendelő felszólíthatja a Vállalkozót a hiányosságok pótlására, illetve a minőség kijavítására, aki a megadott határidőn belül köteles azt végrehajtani. Amennyiben a Vállalkozó szerződés szerinti kötelezettségének maradéktalanul nem tesz eleget, úgy a Megrendelő jogosult más vállalkozót megbízni, melynek költségeit a Vállalkozó felé érvényesítheti, illetve a költségnek megfelelő összeget a következő esedékes számlájában csökkentheti.

8.2.) Amennyiben valamely munkarész minősége nem elégíti ki a követelményeket, Megrendelő kizárólagos joga eldönteni, hogy a csökkentett értékű, illetve csökkentett osztályú munkát elfogadja, vagy ragaszkodik a munkanem újra elvégzéséhez.

8.3.) A munka csökkentett értékének megállapításánál az érintett munkarész teljes ellenértéke a minőségcsökkenés arányában kerül csökkentésre, illetve osztályba sorolható munka II. o. teljesítés esetén 10 %-kal, III.o. teljesítés esetén 25 %-kal csökken az ellenérték. Az esetleges minőségi értékcsökkentés árengedmény formájában kerül elszámolásra.

8.4.) Vállalkozó - minőségi vita esetén - a minőséget akkreditált, minőségtanúsítási joggal rendelkező szakértővel köteles ellenőriztetni.

8.5.) A szerződés szerinti ütemezésnek megfelelően benyújtott rész-számla írásos igazolása melletti elfogadása nem zárja ki Megrendelő utólagos minőségi követeléseit.

9.) Vállalkozó köteles naprakész felmérési naplót, valamint építési naplót (munka napló) vezetni a 191/2009. (XI.15.) Korm.rendeletnek megfelelően és azt a szerződés teljes időtartama alatt (munkavégzés esetén) a helyszínen, elérhető helyen tartani.

10.) A szerződés teljesítésével kapcsolatosan együttműködők megnevezése:

|  |  |
| --- | --- |
| Megrendelő képviselője: | Deltai Károlypolgármester |
| Megrendelő címe: | 2089 Telki, Petőfi Sándor utca 1. |
| Megrendelő telefonszáma: | 06-26-920-801 |

|  |  |
| --- | --- |
| Megrendelő szerződés teljesítésével megbízott képviselője: | Hoós Pétertelepülésüzemeltetési ügyintéző |
| Megrendelő megbízottjának címe: | 2089 Telki, Petőfi Sándor utca 1. |
| Megrendelő megbízottjának telefonszáma: | 06-26-920-802 |

|  |  |
| --- | --- |
| Műszaki ellenőr: | Hoós Péter |
| Műszaki ellenőrzést végző címe: | 2089 Telki, Petőfi Sándor utca 1. |
| Műszaki ellenőrzést végző telefon- és telefaxszáma: | Tel: 06-26-920-802Fax: 06-26-572-011 |

|  |  |
| --- | --- |
| Vállalkozó képviselője: |  |
| Vállalkozó címe: |  |
| Vállalkozó telefonszáma: |  |

|  |  |
| --- | --- |
| Vállalkozó szerződés teljesítésével megbízott képviselője: |  |
| Vállalkozó megbízottjának címe: |  |
| Vállalkozó megbízottjának telefonszáma: |  |

10.1. A munkaterületek fenntartási munkák alatti elkorlátozásáról, elkerítéséről, szükség szerinti őrzéséről és mindennemű védelméről Vállalkozónak kell gondoskodnia.

10.2. Vállalkozó köteles az 1993. évi XCII. törvényt és az összes vonatkozó munkavédelmi, egészség-védelmi és tűzrendészeti előírást betartani és különös figyelmet kell fordítania az Épített környezet alakításáról és védelméről szóló 1997. évi LXXVIII. Törvény és a Környezet védelméről szóló 1995. évi LIII. Törvény betartására. A munkavégzéssel kapcsolatos építésrendészeti, balesetvédelmi előírások megszegéséből származó következmények a Vállalkozót terhelik.

10.3. A munkahelyen és a Vállalkozó által igénybevett területeken a forgalomirányítás, figyelmeztető és jelző táblák elhelyezése Vállalkozó feladata.

10.4. Vállalkozó köteles biztosítani Megrendelő képviseletében eljáró személyek részére a munkavégzési helyre való bejutást és ott a biztonságos munkavégzést, információszerzést és ellenőrzést. Ennek érdekében Vállalkozó köteles a helyszínen tartani a munkavégzéshez szükséges dokumentációkat, szabványokat (utasításokat, irányelveket), illetve szükség esetén azokat haladéktalanul be kell szerezni.

10.5. Vállalkozó köteles a szerződés teljesítésével kapcsolatban Rész-számla, végszámla benyújtásával egyidőben írásos jelentést készíteni.

10.6. Felek megállapodnak abban, hogy a munkák elkészültét Megrendelő képviselője a Vállalkozó előzetes értesítése alapján ellenőrzi, legalább 8 napon belül.

10.7. Vállalkozó munkavégzését Megrendelő bármikor ellenőrizheti, észrevételeit köteles írásban rögzíteni elsősorban az építési naplóban, ennek hiányában jegyzőkönyvben vagy levélben. Ha azt tapasztalja, hogy észrevétele ellenére Vállalkozó dolgozói megsértik a munka- és tűzvédelmi előírásokat, megtilthatja a szabályt sértők belépését a Megrendelő területére. Élet és vagyonbiztonság megsértése esetén Megrendelő a munkát azonnali hatállyal leállíthatja.

10.8. Vállalkozó a munkát - Megrendelő egyidejű értesítése mellett - azonnal abbahagyhatja, ha olyan körülmények állnak elő, melyek veszélyesek dolgozóik életére, vagy egészségére.

10.9. Vállalkozó köteles Megrendelőt haladéktalanul értesíteni, ha munkájában olyan körülmény merül fel, ami a határidőt veszélyezteti, vagy a tervezettől eltérő műszaki megoldást eredményezhet.

10.10. Vállalkozó köteles a munkába bevont összes személy és vállalkozó tevékenységét összehangolni és biztosítani a megfelelő feltételeket.

10.11. Vállalkozó köteles konténerben gyűjteni és folyamatosan elszállítani a munkák során keletkező törmeléket, hulladékot.

10.12. Ha Megrendelő területén, vagy a munkavégzés során más területen a Vállalkozó, vagy a vele szerződésben álló más vállalkozók, beszállítók kárt okoznak, beleértve az őrzési hiányosságokat is, annak minden következménye Vállalkozót terheli.

10.13. Vállalkozónak kerülnie kell a környezet szennyezését, az általa esetlegesen beszennyezett területet megtisztításáról haladéktalanul gondoskodnia kell, ellenkező esetben Megrendelő jogosult saját költségén, de Vállalkozó terhére a szennyeződést megszüntetni.

11. Vállalkozó a szerződés szerinti munka elvégzéséhez alvállalkozót csak a Megrendelő előzetes hozzájárulásával foglalkoztat, azok magatartásáért és munkavégzéséért úgy felel, mintha saját maga járt volna el.

11.1. A Vállalkozó garantálja, hogy a teljesítésben résztvevő összes munkavállaló érvényes munkavállalási engedéllyel rendelkezik és megfelel a Magyarországon érvényes törvényi és jogszabályi előírásoknak.

11.2. A Vállalkozó garantálja, hogy az általa már megjelölt alvállalkozóin kívül másokkal nem köt szerződést, illetve másoknak nem ad megbízást.

11.3. A bevont alvállalkozók személyében történő változtatást csak kivételes esetben és indokoltan, a Megrendelő előzetes jóváhagyásával lehet végrehajtani.

11.4. Az alvállalkozó további alvállalkozót nem foglalkoztathat.

12. A szerződés szerinti munka elvégzéséhez esetlegesen szükséges szakhatósági, illetve egyéb engedélyek megszerzése a Megrendelő feladata. Az ezzel kapcsolatos esetleges vitákból eredő jogkövetkezmények a Megrendelőt terhelik. A munkavégzéssel kapcsolatos esetleges hatósági intézkedésekből, bírságból eredő következmények a Vállalkozót terhelik.

13. A műszaki szükségességből, vagy a műszaki ellenőr intézkedéséből eredő pótmunkákat csak a Megrendelő képviselőjének előzetes írásbeli (naplóbejegyzés, vagy levél útján közölt) jóváhagyásával, kalkuláció benyújtásával és annak elfogadásával lehet végezni.

14. Vállalkozó teljesítése akkor hibátlan, ha a jelen szerződésben foglalt munkákat a hatósági és szakmai előírásoknak megfelelően, határidőre és első osztályú (I. o.) minőségben elvégzi, valamint a munkaterületet tisztán, rendeltetésszerű használatra alkalmas módon Megrendelő részére átadja.

15. Évente és a kivitelezés befejezésekor a felek átadás-átvételi eljárást folytatnak le. A Vállalkozó köteles az átadás-átvételi eljárás időpontjáról a Megrendelőt legalább 10 nappal előbb értesíteni, a Megrendelő pedig köteles az eljárásra a jogszabályokban megjelölt szervezeteket, hatóságokat szükség szerint meghívni.

15.1. Az esetleges hiánypótlás és hibajavítás nem akadályozhatja a rendeltetésszerű használatot. A hiánypótlási munkák átadás-átvételére, a hibás és késedelmes teljesítésre a szerződés vonatkozó kikötései érvényesek.

15.2. A szerződés 4. pontja szerinti befejezési határidő akkor tekinthető teljesítettnek, ha addig az átadás-átvételi eljárás is lezárul.

16. Vállalkozó az elvégzett munkákra a Ptk. szerint garanciális-, és szavatossági kötelezettséget vállal. A Vállalkozó a garancia és szavatossági kötelezettségek mellett a 12/1988. (XII. 27.) ÉVM-IpM-KM-MÉM-KVM együttes rendelet szerinti kötelező alkalmassági időt vállalja.

16.1. A szerződés teljesítése során a beépített anyagoknál, berendezéseknél a vonatkozó nemzeti szabványok szerinti követelményeket be kell tartani.

16.2. A Vállalkozó által vállalt garanciális- és szavatossági (jótállási) időn belül előforduló hibákat Vállalkozó köteles a műszakilag lehetséges legrövidebb időn belül kijavítani, a kijavításra Megrendelővel egyeztetett határidőt rögzíteni.

16.3. Amennyiben Vállalkozó a 16.2. pontban foglaltaknak nem tesz eleget, Megrendelő jogosult a hibákat más vállalkozóval elvégeztetni Vállalkozó terhére.

17. A Vállalkozó a hatósági és műszaki szabályzatok-, előírások szerint köteles tevékenységét végezni. Az előírásoktól történő eltéréssel kapcsolatos következmények és esetlegesen felmerülő bírságok a Vállalkozót terhelik.

18. A munkavégzés során a felek együttműködni kötelesek. Mindegyik fél köteles a másik felet haladéktalanul értesíteni, ha szerződéses vagy jogszabályi kötelezettségének teljesítése akadályozva, illetve veszélyeztetve van, vagy lehet.

 A Vállalkozó értesítési kötelezettsége különösen kiterjed a teljesítés minőségét, költségeit, határidejét, valamint az építésrendészetet érintő kérdésekre, míg a Megrendelő értesítési kötelezettsége a fizetéssel kapcsolatos kérdésekre terjed ki.

18.1. Az értesítés elmulasztásából eredő károkért a mulasztó fél a felelős. A szóban tett értesítéseket, amennyiben valamely fél fő kötelezettségeit érinti, haladéktalanul meg kell erősíteni írásban is. Írásbeli megerősítésnek minősül a telefaxon, távirati úton megtett nyilatkozat is.

18.2. Mindegyik fél köteles a károk megelőzése, valamint a bekövetkezett esetleges károk enyhítése érdekében minden tőle elvárható intézkedést megtenni. A kármegelőzés, vagy kárenyhítés körében - ha az értesítésre lehetőség nincs - mindegyik fél köteles előzetes értesítés nélkül eljárni.

19. Aki a szerződést megszegi, kötbér és kártérítési felelősséggel tartozik, kivéve, ha bebizonyítható, hogy a szerződés teljesítése érdekében mindent megtett, ami az adott helyzetben elvárható, tehát vétlen a szerződés megszegésében.

19.1. A szerződésnek nem megfelelő teljesítés elfogadása nem jelent lemondást a szerződéses igények érvényesítéséről.

19.2. A szerződésszegő fél kötbérfelelősséggel tartozik, ha késedelmesen vagy hibásan teljesít.

19.3. A kötbér a részteljesítéseket is beleértve, az ellenszolgáltatás után jár. Alapja és mértéke:

 – késedelem esetén a késedelem időtartama, mértéke 25.000,- Ft/nap

– hibás teljesítés esetén a hibás rész-teljesítés ellenértéke, mértéke az aktuálisan fizetendő összeg 20 %-a

19.4. Megrendelő - a Vállalkozó hibájából bekövetkező - 60 napot meghaladó késedelem esetén a szerződéstől térítési kötelezettség nélkül elállhat.

19.5. Jelen szerződés tárgyára tekintettel a Ptk. szerinti felelősség (eredményfelelősség) érvényesül.

20. Felek megállapodnak abban, hogy amennyiben Megrendelő rajta kívül álló ok miatt kénytelen a szerződést felfüggeszteni, a megvalósult munkák és leszállított, illetve igazoltan beszerzett anyagok kifizetése mellett kártérítés mellőzésével elállhat a szerződés teljesítésétől.

21. Megrendelő jogosult a szerződés teljesítését bármikor felfüggeszteni. Vállalkozó kötelessége ebben az esetben:

* azonnal beszüntetni a munkát az értesítésben közölt napon és mértékben,
* megszüntetni a beszerzéseket és további megrendeléseket,
* sürgősen megtenni minden ésszerű erőfeszítést az összes megrendelés, alvállalkozói szerződés és bérleti megállapodás felfüggesztéséért oly módon, hogy a feltételek kielégítőek legyenek Megrendelő számára,
* minden más intézkedést megtenni, amivel minimalizálni lehet a felfüggesztéssel járó költségeket,
* megtenni az intézkedéseket a munkahely biztonságának fenntartására.

 A szerződés felfüggesztéséért a Vállalkozót a Ptk. alapján kártalanítani kell. A felfüggesztés megszüntetésekor Vállalkozó köteles a munkát folytatni az újratárgyalt feltételek figyelembevételével.

22. Megrendelő jogosult a szerződést részben, vagy egészben felbontani, amennyiben a Vállalkozó

* olyan munkát végez, ami nem elégíti ki a szerződés követelményeit,
* olyan alvállalkozót foglalkoztat, melyet nem hagyatott jóvá a Megrendelővel, munkavállalói, illetve alvállalkozói nem felelnek meg a törvényi előírásoknak,
* nem tartják be a szerződés ütemtervét, vagy abban annyira nem mutatnak előrehaladást, hogy veszélybe kerül a szerződés teljesítése.

 Ha az előbbiek közül bármelyik fennáll, a Megrendelőnek írásban kell közölnie Vállalkozóval, hogy mulasztás miatt felbontja a szerződést, valamint annak indokait.

23. Mulasztás miatti felbontás után Vállalkozó kötelessége

 - azonnal beszüntetni a munkát és leállítani a beszerzéseket az értesítésben kiadott napon és terjedelemben,

 - minden anyag, felszerelés, berendezés és dolog leltározása, karbantartása és átadása a Megrendelőnek, melyet Vállalkozó leszállított az adott munkához,

 - együttműködés a Megrendelővel az információ átadásban és a félbehagyott munkák elrendezésében, így a károk mérséklésében.

24. Továbbra is a szerződés szerint kell eljárni a szerződés azon részére, amelyre nem vonatkozik a felbontás és felfüggesztés.

25. Megrendelő megszüntetheti a szerződést részben, vagy egészben, minden jogi eljárás mellőzésével, ha a Vállalkozó csődbe megy, vagy csődeljárási bírósági határozat következtében elveszti rendelkezési jogát.

26. Felek a szerződésből eredő jogvita esetén a Megrendelő székhelye szerint illetékes, hatáskörrel rendelkező Budakörnyéki Bíróság illetékességét kötik ki.

27. A Vállalkozási Szerződés csak és kizárólag írásban módosítható.

28. A jelen szerződésben nem szabályozott kérdések vonatkozásában a Ptk. ide vonatkozó rendelkezései az irányadók.

Felek a szerződést elolvasták, azt megértették és mint azt akaratukkal mindenben megegyezőt jóváhagyólag és cégszerűen írják alá.

Telki, 2019. 03. (hó) (nap)

....................................................... ........................................................

#  Megrendelő Vállalkozó

Mellékletek:

1. sz. Melléklet: Fenntartási munkák egységár kimutatása

2. sz. Melléklet: A nyertes ajánlat

3. sz. Melléklet: Teljesítési helyek